ส่วนตัวมีโอกาสได้ลองทาน Pablo cheese tart (original) เมื่อประมาณเกือบสามปีก่อนตอนไปเที่ยวญี่ปุ่น ชอบมากๆ ชอบรสชาตินุ่มละมุน ครีมชีส runny นิดๆ ไม่หวานหรือเข้มข้นจนเกินไป และแป้งบางหอมกรอบแบบมีเอกลักษณ์ รับรู้ถึงชื่อเสียง และตั้งตารอคอยว่าเมื่อไหร่ร้านนี้จะมาเปิดที่ไทยสักที  และในที่สุดวันนี้ฝันก็เป็นจริงสักที เย้!

เพิ่งทราบเลยด้วยค่ะว่า Pablo มี soft serve ด้วย เห็นแล้วแบบโอ้ยต้องไปลองๆๆ ของโปรดเราอยู่แล้ว วันแรกที่เปิดเห็นคนเยอะมากๆ พอเลิกงานก็ไปเลยค่ะ ค่ำหน่อยนะ ไปถึงเหลือแต่ซอฟต์เสิร์ฟละ ได้ลองทั้งรส matcha cheese (95฿) และ cheese (90฿) ส่วนตัวชอบรสชีสมากกก คือดีงาม กลิ่นชีสแบบกำลังพอดีไม่แรงไป เข้ากับรสนมที่เข้มข้นพอดี ไอติมเนื้อเนียนนุ่ม เลิฟมาก 90 บาทคือคุ้มค่าตั้งแต่ยอดซอฟต์เสิร์ฟยันท้ายโคนค่ะ 555 ชอบมาก ส่วนชาเขียวเอาจริงๆ ยังแอบไม่โดน เพราะรสชาเขียวแอบตีกับชีสเล็กน้อยค่ะ ส่วนตัวขอเชียร์รสชีสเพียวๆ มากกว่า เลิฟจริงจัง 

ต่อมามีโอกาสไปต่อแถวอีก ได้จัดตัว original cheese tart แบบอันใหญ่ (415฿) ที่สุดแห่งความหลงรัก ชอบจริงๆ คือแป้งเค้าจะบางกรอบๆ แต่ไม่ใช่แนวร่วนๆ แตกๆ นะ จะเป็นกรอบแบบมีชั้นๆ นิดๆ ดีงามมาก คือไม่ค่อยได้เจอแป้งแบบนี้ที่ไหน จะว่าไปก็คล้ายๆ มิลล์เฟยแต่ชั้นไม่เยอะเท่านั้นนะ 555 ส่วนชีสคือแบบมันจะละมุนๆ ไม่เข้มข้นเกิน เนื้อ runny อย่างที่บอกไป รสชาติแบบนี้คือเอกลักษณ์ของเขาจริงๆ เบาๆ สไตล์ญี่ปุ่น ชอบมากๆ และอีกวันไปจัด matcha cheese tart มา (475฿) เป็นอีกหนึ่งรสที่ดีงามมมมม อันนี้เค้าทำชีสกับชาเขียวได้ลงตัวนะคะ รสไม่ตีกันเหมือนซอฟต์เสิร์ฟ รสชาเขียวออกชัดและหอม และที่สำคัญด้านในมีไส้โมจิหนึบๆ กับถั่วแดงสอดแทรกอยู่เป็นระยะ ดีต่อใจอีกหนึ่งรส เชียร์เลยๆ 

ส่วน mini cheese tart ก็ได้ลองแล้วทั้ง cheese (75฿) และ matcha cheese (90฿) ชีสทาร์ตแบบมินิต้องบอกก่อนว่าจะไม่เหมือนชิ้นใหญ่นะคะตรงที่ตัวแป้งก็ไม่เหมือน มันจะกรอบๆ ร่วนๆ อะ ส่วนเนื้อชีสก็ไม่เหมือนอีกเช่นกันเพราะมินิชีสจะเข้มข้นๆ เนื้อจะ set นิดหนึ่ง ส่วนตัวขอโหวตให้รสชาเขียวเลยถ้าเป็นมินิ เข้มข้นได้ใจมาก ผสมชาเขียวมาได้แบบลงตัวดีมาก (แปลกใจเล็กน้อยว่าทำไมเป็นไอติมถึงแอบไม่ลงตัว? 555) แต่โดยรวมก็ยังชอบรสชาติสไตล์แบบชิ้นใหญ่มากกว่าอยู่ดีค่ะ *ขออภัยที่มินิชีสทาร์ตไม่มีรูปนะคะ แหะๆ*

ถึงตอนนี้จะเริ่มมีร้านชีสทาร์ตมากมายในเมืองไทย แต่ยังไงที่หนึ่งในใจขอยกให้ชีสทาร์ตอันใหญ่ของ Pablo จริงๆ ค่ะ ไม่มีใครเหมือนเลย :)

ปล. ตอนนี้เหลือแค่ชีสทาร์ตอันใหญ่รสช็อกโกแลตเท่านั้นที่ยังไม่ได้ลอง ต้องลองให้ได้จริงๆ ฮี่ xD